|  |
| --- |
| **Ասաի** |
| ԱսաիԱսաի |
|
| **Դասակարգում** |
| **Թագավորություն** | Բույսեր (Plantae) |
| **Ենթատիպ** | Սերմնավոր բույսեր (Spermatophytes) |
| **Կարգ** | Արմավենածաղկավորներ (Arecales) |
| **Ընտանիք** | Արմավենազգիներ (Arecaceae) |
| **Ենթաընտանիք** | *Arecoideae* |
| **Տրիբա** | *Euterpeae* |
| **Ցեղ** | **Euterpe** |
| **Տեսակ** | **Ասաի** *(E. oleracea)* |
|
| **Միջազգային անվանում** |
| ***Euterpe oleracea***Mart. 1824 |

**Ասաի** (պորտ.՝ açaí) կամ **Էվտերպա բանջարեղենային** (լատին․՝ Euterpe oleracea), Էվտերպա տեսակի արմավ։ Տարածված է Բրազիլիայում, տեղական անվանումը՝ *açaí, açaizeiro*(պորտ.)։ Մշակվում է հատկապես Պարա նահանգում ուտելի միջուկի և պտուղների համար, որոնք հարուստ են օգտակար նյութերով։
 

Վայրի պայմաններում աճում է խոնավ վայրերում, գետերի ափերին 4-8 ծառերից կազմված խմբերով։ Ծառի բարձրությունը տատանվում է 12-20 մետրի, բնի հաստությունը՝ 15-20 սմ-ի սահմաններում։ Պտուղը մուգ մանուշակագույն հատապտղաձև կորիզապտուղ է։ Ամեն ծաղկաբույլի վրա կան 500-900 պտուղներ։ Բերքը հավաքվում է տարին երկու անգամ։ Պտուղներից ստացվում է ասաիի յուղ, որ հարուստ է պալմիտինաթթվով։

Պտուղներից յուղի ստացում
Ասաի արմավը սննցի կարևոր աղբյուր է Ամազոնի դելտայի բնակիչների համար։ Կաբոկլո հնդկացիներն իրենց սննդի մինչև 42 %-ն ավանդաբար ստացել են այդ բույսից։ Հիմնականում մշակվում է պտուղների համար, որոնցից պատրաստվում է «ասաի նա տիժելա» («Açaí na tigela») թանձր օշարակը։ Արմավի միջուկը նույնպես ուտելի է, սակայն ներկայում դրա ստացման համար սովորաբար մշակվում է մերձավոր *Euterpe edulis* (ժուսարա) տեսակը։

Խարդախություններ ասաի պտուղներով
--------------------------------

2004 թվականից սկսած MonaVie ընկերությունն ասաի պտուղներն ու դրանցից ստացված հյութը գովազդել է Միացյալ Նահանգների զանգվածային լրատվամիջոցներում որպես հրաշք սնունդ (*superfood*), որն ունի բազմաթիվ օգտակար հատկություններ և հակաօքսիդանտների մեծ խտություն, որոնք, իբր թե, կարող են կանխարգելել սրտանոթային համակարգի հիվանդությունները։ Այդ պնդումների գիտականորեն հաստատող տվյալներ չկան։ Արտահանման աճող ծավալների պայմաններում Բրազիլիայի հնդկացիները կորցրել են իրենց սննդի ավանդական աղբյուրը։

Խարդախությունների դեմ պայքարի կանադական կենտրոնը ասաիից ստացված դեղամիջոցների գովազդը որակել է որպես «միջազգային մասշտաբների խաբեություն»։ 2010 թվականին ԱՄՆ առևտրի դաշնային հանձնաժողովը ասաիից ստացվող սննդային հավելումների արտադրողներին մեղադրել է սպառողներին խաբելու մեջ, իբր թե այն ունակ է կանխարգելել քաղցկեղն ու նպաստել բնականոն քաշի պահպանմանը։

Ծանոթագրություններ
------------------

1. ↑  Food Consumption and Subsistence in Three Caboclo Populations on Marajó Island, Amazonia, Brazil — Springer
2. 1 2  Skeptics Press Marketers for Proof of Açaí Berry’s Benefits — The New York Times
3. ↑  ‘Superfood’ Promoted on Oprah’s Site Robs Amazon Poor of Staple. Bloomberg.
4. ↑  Local woman suffering a bad scam. Archived 2016-03-03 at the Wayback Machine. *Edmonton Sun*, 28.3.2010.
5. ↑  Court Orders Internet Marketers of Acai Berry Weight-Loss Pills and «Colon Cleansers» to Stop Deceptive Advertising and Unfair Billing Practices. Federal Trade Commission.


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Տաքսոնոմիա | EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | GND: 7675872-2 · LCCN: sh95003985 |

 |